《次韵春 其一》
宋代·卫宗武

水行苦严厉，万汇喜得春。解雷久忽震，蛰户奋者殷。

根芽沐膏雨，旸晖复熹晨。淑气盎原野，鼎鼎来芳辰。

小车度花阴，游芳浮曲尘。少年争竞春，外诱何纷纷。

老矣蠲其华，寄贤而葆真。多吟以为富，犹恐道益贫。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。